Folketing
2004-04-15

Jeg vil starte med at kvittere over for fru Elsebeth Gerner Nielsen, for det er jo netop grunden til, at vi fremsætter et lovforslag. Det er, fordi vi nu går ind i en forhandling, og jeg synes, det da i hvert fald var interessant at høre fra fru Elsebeth Gerner Nielsen, sådan som jeg forstod det, at hvis vi kunne gå ind og diskutere noget omkring hektar og natur, så var det ikke længere afgørende, om der kom flere sommerhuse, så var det ikke længere afgørende, at det kom til at ligge i en kystnærhedszone, og det var heller ikke afgørende, at det kom til at ligge på den måde, som vi har beskrevet. Det er jeg glad for, for jeg mener faktisk, det er en seriøs tilgang at sige, at lovforslaget er så godt, at alle de her ting, alle de kriterier, vi har beskrevet, lever forslaget fuldstændig op til. Jeg synes, fru Elsebeth Gerner Nielsen fortjener en kvittering for at synes, at principperne så altså er gode nok.